**MAGYAR AGRÁR- ÉS ÉLETTUDOMÁNYI EGYETEM**

**AKKREDITÁCIÓS ÉS MINŐSÉGÜGYI BIZOTTSÁG**

**ÜGYRENDJE**

**GÖDÖLLŐ**

**2023.**

**Magyar Agrár- és Élettudományi Egyetem**

**Akkreditációs és Minőségügyi Bizottság**

**Ügyrendje**

**Általános rendelkezések**

1. Az Akkreditációs és Minőségügyi Bizottság (a továbbiakban: Bizottság) a Magyar Agrár- és Élettudományi Egyetem (a továbbiakban: Egyetem) Szenátusának operatív testülete, amely saját ügyrendje alapján működik.
2. A Bizottság tevékenysége során a nemzeti felsőoktatásról szóló 2011. évi CCIV. törvény (a továbbiakban Nftv.), a Magyar Agrár- és Élettudományi Egyetem Szervezeti és Működési Rend (a továbbiakban: SZMR.), valamint az SZMR. I. kötet I/3. számú, Minőségügyi Szabályzat melléklet és jelen ügyrend rendelkezéseinek figyelembevételével hozza meg döntéseit.

**A Bizottság összetétele, megbízása, szervezete**

1. Az SZMR 13.§ határozza meg a Bizottság tagjait, mely alapján a Bizottság létszáma 14 fő az alábbiak szerint (a tagok listáját az 1. függelék tartalmazza):
2. elnöke az SZMR 13.§ (2) bekezdése szerint a tudományos és minőségbiztosítási rektorhelyettes,
3. titkára az SZMR 44.§ (6) bekezdése szerint a Tudományos és Minőségügyi Titkárság minőségügyi referense,
4. tagjai az SZMR 13.§ (2) bekezdése szerint:
	1. mindenkori elnöke a tudományos és minőségbiztosítási rektorhelyettes,
	2. az oktatási és nemzetközi rektorhelyettes, úgyis mint az Egyetemi Oktatási Bizottság elnöke,
	3. oktatási igazgató, vagy az általa delegált személy,
	4. Képzéskoordinációs Központ központvezető,
	5. koordinációs főigazgató vagy az általa delegált személy,
	6. Doktori és Habilitációs Központ központvezető,
	7. campus főigazgatók vagy az általuk delegált 1-1 fő ,
	8. Tudományos és Minőségügyi Titkárság képviselője (1 fő),
	9. EHÖK által delegált hallgató (1 fő),
	10. EDÖK által delegált (1 fő).
5. A tag az akadályoztatása esetén az ülést megelőzően írásban értesíti a titkárt, levelében megjelöli a szavazati joggal felruházott helyettesítő személyt.
6. A bizottság elnöke az AMB ülésére az aktuális ülés napirendjére tekintettel tanácskozási joggal más személyeket is meghívhat.
7. Az AMB elnökét és tagjait a rektor bízza meg. A Tagok megbízatása a Szenátus megbízatásáig tart.
8. A Bizottság tagjának megbízatása megszűnik:
9. a megbízatás lejártával,
10. a tag halálával,
11. lemondással,
12. visszahívással,
13. hallgatói jogviszony megszűnésével vagy szünetelésével,
14. közalkalmazotti jogviszony megszűnésével,
15. a nem választott tag erre feljogosító megbízásának megszűnésével.
16. Amennyiben egy bizottsági tag megbízatása bármely okból megszűnik, új tag választását az elnök köteles kezdeményezni a tudomásra jutásától számított 5 munkanapon belül.
17. Az elnök megbízatásának megszűnése esetén az új elnök megválasztásáig ügyvezető elnökként a Bizottság titkár tagja jár el. Az ügyvezető elnök jogköre megegyezik az elnök jogkörével.
18. A Bizottság elnöke és tagjai díjazás nélkül, legjobb tudásuk szerint, a szolgálati út figyelembe vételével végzik tevékenységüket.
19.

**A Bizottság feladatai**

1. A Bizottság feladatai az SZMR. 13. § (1) bekezdésben foglaltaknak megfelelően: az Egyetemen a felsőoktatás, a kutatás és a szolgáltatás minőségbiztosítási, minőségfejlesztési és akkreditációs tevékenységeivel kapcsolatos döntéselőkészítő, elemző és javaslattevő testület, amely a következő feladatokat látja el.
	1. szenátusi jóváhagyásra előkészíti az Egyetem Küldetésnyilatkozatát és Minőségpolitikáját, annak érvényesülését rendszeresen felülvizsgálja,
	2. véleményezi az intézményfejlesztési stratégiát,
	3. javaslatot tesz az Egyetem minőségügyi rendszerére és az Egyetem minőségfejlesztési programjára és minőségcéljaira,
	4. feltárja a minőségügyi rendszer fejlesztési lehetőségeit, meghatározza a fejlesztési feladatokat,
	5. koordinálja az akkreditációs eljárásokkal kapcsolatos teendőket,
	6. gondoskodik az akkreditációs eljárásokra (intézményi, doktori iskolák) történő szakmai felkészítésről, az akkreditációhoz kapcsolódó követő (monitoring) eljárások teljesítéséről,
	7. közreműködik a működési engedély felülvizsgálati eljárás (Oktatási Hivatal által) előkészítésében.
2. Az elnök feladatai, felelőssége:
3. a tagokkal való folyamatos kapcsolattartás,
4. tájékoztatja a Bizottság tagjait a Szenátus ülésén elhangzottakról, amennyiben az érinti a Bizottság feladatkörtét,
5. az Egyetem vezetésével egyeztet az Egyetem minőségügyi tevékenységéről, az irányok meghatározásáról,
6. A tagok feladatai, felelőssége:
7. az elnök által megküldött feladatok határidőre történő előkészítése,
8. a delegáló szervezeti egység vezetője felé a Bizottság munkájáról beszámol, valamint a szükséges intézkedések ügyében eljár,
9. részvétel a Bizottság ülésein.
10.

**A Bizottság működése**

1. A Bizottság üléseit az elnök a napirendet tartalmazó meghívó kiküldésével hívja össze a titkár közreműködésével.
2. A meghívókat az ülés időpontja előtt legalább 5 nappal kell megküldeni elektronikus úton. Az előterjesztéseket, munkaanyagokat lehetőség szerint csatolni kell a meghívóhoz, de legkésőbb az ülést megelőző napig kell megküldeni.
3. Szóbeli előterjesztés abban az esetben fogadható el napirendi pontként, ha azt a tagok többsége elfogadja.
4. A Bizottság elnökének – amennyiben azt szükségesnek tartja – lehetősége van arra, hogy a tagok közül egy vagy több személyt, illetőleg külső szakértőt felkérjen vagy megbízzon egy-egy napirendi ponttal kapcsolatban előzetes szakmai javaslat, vélemény kialakítására, és ennek a testületi ülésen való előterjesztésére.
5. A Bizottság ülései nem nyilvánosak, de azon az elnök által meghívott személyek jelen lehetnek. A Bizottság állásfoglalásait általában nyílt szavazással hozza, kivéve, ha személyi kérdésben foglal állást, vagy ha bármely tag titkos szavazásra vonatkozó indítványát a jelenlévő tagok többsége elfogadja.
6. A Bizottság akkor határozatképes, ha tagjainak több mint fele jelen van. Elektronikus ügyintézés esetén a határozatképesség feltétele, ha a tagok több mint fele megküldte válaszát.
7. A Bizottság határozatait egyszerű szótöbbséggel hozza, minden tag egy szavazattal rendelkezik, szavazategyenlőség esetén az elnök szavazata dönt.
8. A Bizottság minden tanulmányi félévben legalább egy alkalommal rendes ülést tart. Ezen kívül a Bizottság hatáskörébe tartozó ügyek felmerülését követő 3 munkanapon belül az elnök hívja össze a testületet. Amennyiben az ügy jellege megengedi, az elnök on-line felületen összehívott ülést és elektronikus ügyintézést rendel el. Az elektronikus ügyintézés folyamata:
9. az elnök kezdeményezésére a titkár e-mailben kiküldi a véleményezendő ügy minden szükséges dokumentumát a tagok részére,
10. a tagok 2 munkanapon belül kötelesek válasz e-mailben tájékoztatni a titkárt a döntési javaslatukról.
11. Az elnök a testület adott tanévben végzett munkájáról írásbeli beszámolót készít, amelyet a következő tanév első ülésén terjeszt elő a Szenátus részére.
12. A Bizottság üléseiről Emlékeztető feljegyzés készül, amelyet a titkár készít el és 15 napon belül megküld a Bizottság tagjainak.
13. A Bizottság működésével kapcsolatos adminisztratív teendőket a Bizottság titkára látja el.

**Záró rendelkezések**

1. Jelen ügyrend a Bizottság általi jóváhagyását követő napon lép hatályba.
2. Az ügyrendben nem részletezett, nem szabályozott kérdésekben az 1. §-ban felsorolt szabályok rendelkezéseit értelemszerűen kell alkalmazni.

2023. április 20.

Prof. Dr. Posta Katalin

 elnök

* + 1. **Függelék**

**AMB összetétele**

|  |  |
| --- | --- |
| **Név** | **Akkreditációs és Minőségügyi Bizottság** |
| **Rövidített név** | **AMB** |
| **Tagság** | **név** | **beosztás** | **megbízás időtartama** |
| **Elnök** | Prof. Dr. Posta Katalin | egyetemi tanár | 2023.02.27-2025.03.16. |
| **Titkár** | Dr. Mikáczó Andrea | egyetemi docens, minőségügyi referens | 2023.02.27-2025.03.16. |

|  |  |  |  |  |
| --- | --- | --- | --- | --- |
| **Tag** | **képviselt szervezeti egység/terület** | **név** | **beosztás** | **megbízás időtartama** |
| oktatási és nemzetközi rektorhelyettes | Prof. Dr. Szabó István | egyetemi tanár | 2023.02.27-2025.03.16. |
| oktatási igazgató | Szalai Ferenc | oktatási igazgató | 2023.02.27-2025.03.16. |
| Képzéskoordinációs Központ | Dr. Naárné dr. Tóth Zsuzsanna | központvezető | 2023.02.27-2025.03.16. |
| koordinációs főigazgató | Dr. Dragovácz Nikolett | koordinációs főigazgató | 2023.02.27-2025.03.16. |
| Doktori és Habilitációs Központ | Hajdú Mónika | központvezető | 2023.02.27-2025.03.16. |
| campus főigazgató - SZIC | Dr. Szakál Zoltán | egyetemi docens | 2023.02.27-2025.03.16. |
| campus főigazgató - BC | Dr. Máté Mónika  | egyetemi docens | 2023.02.27-2025.03.16. |
| campus főigazgató - KRC | Dr. Láposi Réka | egyetemi docens | 2023.02.27-2025.03.16. |
| campus főigazgató - KC | Dr. Andrássy Zoltánné | minőségügyi referens | 2023.02.27-2025.03.16. |
| campus főigazgató - GC | Szanati Angéla | egyetemi tanársegéd | 2023.02.27-2025.03.16. |
| Tudományos és Minőségügyi Titkárság | Dr. Mikáczó Andrea | egyetemi docens, minőségügyi referens | 2023.02.27-2025.03.16. |
| EDÖK | Balázs Réka | doktorandusz | 2023.02.27-2025.03.16. |
| EHÖK | Zelenák Dávid | hallgató | 2023.02.27-2025.03.16. |